Kementerian Pertahanan Republik Rakyat China

Kementerian Pertahanan Nasional Republik Rakyat China atau MND  atau singkatan "Kementerian Pertahanan Nasional" ialah sebuah kementerian berkedudukan ke-2 dibawah Majlis Negara. Ia diketuai oleh Menteri Pertahanan Nasional.

MND ditubuhkan mengikut keputusan yang diterima pakai oleh Sesi Pertama Kongres Rakyat Kebangsaan yang Pertama pada tahun 1954. Berbeza dengan amalan di negara lain, MND tidak ada autoriti pemerintahan ke atas Tentera Pembebasan Rakyat (PLA), yang sebaliknya adalah institusi bawahan Suruhanjaya Ketenteraan Pusat (CMC). Tambahan lagi, MND sendiri hanya bekerja sebagai badan perhubungan yang mewakili CMC dan PLA apabila berurusan dengan angkatan tentera asing dari segi pertukaran dan kerjasama ketenteraan.

Tanggungjawab rasminya ialah menjalankan pentadbiran bersepadu ke atas pembangunan angkatan tentera negara seperti pengrekrutan, penyusunan, peralatan, latihan, penyelidikan saintifik ketenteraan Tentera Pembebasan Rakyat (PLA) dan memberi pangkat serta penggajian para pegawai dan askar-askar. Tetapi, pada realitinya tanggungjawab ini dilaksanakan oleh 15 jabatan CMC.

 Struktur 
Terdapat beberapa jabatan dibawah Kementerian Pertahanan Nasional:
 Pejabat Am
 Pejabat Luar Negeri
 Pejabat Pengaman
 Pejabat Pengerahan

Pejabat Am Kementerian Pertahanan Nasional sebenarnya adalah badan yang sama dengan Pejabat Am CMC. Pejabat-pejabat lain juga dikendalikan oleh kakitangan dari Jabatan Staf Bersama.

 Menteri 
Walaupun pihak Kementerian tidak mempunyai banyak autoriti, peranan Menteri Pertahanan Nasional selalunya dilihat sebagai salah satu jawatan paling penting dalam sistem politik negara.  Menteri sentiasa menjadi pegawai aktif tentera, Ahli Dewan Negara dan ahli Jawatankuasa Pusat Parti Komunis serta anggota (kadangkala Naib Pengerusi) Suruhanjaya Ketenteraan Pusat, membolehkannya mengambil bahagian dalam membuat keputusan untuk PLA, Kerajaan dan Parti.

 Lihat juga 

Majlis Negara Republik Rakyat China
Kementerian Republik Rakyat China
Kementerian Hal Ehwal Veteran
Pentadbiran Negara bagi Sains, Teknologi dan Industri untuk Pertahanan Nasional
Suruhanjaya Kerahan Pertahanan Nasional
Suruhanjaya Ketenteraan Pusat (China)
Jabatan Kerahan Pertahanan Nasional
Diplomasi pertahanan

 Rujukan 



 Pautan luar 
 Ministry of National Defense of the People's Republic of China  (Chinese)
 Ministry of National Defense of the People's Republic of China  (English)

 China Military Online sponsored by the PLA Daily

Category:Tentera China
Category:Kementerian China
Category:Kementerian pertahanan
Category:Penubuhan 1954
Category:Ketenteraan